KOMENTE TË PËRGJITHSHME

Mbi raportin e monitorimit të Drejtorisë së Përgjithshme të Arkivave 
për 8 mujorin e vitit 2021
1. Karakteristikat kryesore të shpenzimeve.

Drejtoria e Përgjithshme e Arkivave, për vitin 2021, administron dhe menaxhon fondet publike sipas një programi të miratuar, e konkretisht:

1. Programi “Planifikim, menaxhim administrim”

Në fund të 8 mujorit të vitit 2021 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:

                                                                                                        % e realizimit 

                                                                                                                           kundrejt buxhetit vjetor

1. Programi “Planifikim, menaxhim administrim”                             51.1
 Totali i DPA                                                                          
       51.1
Duke gjykuar vetëm mbi realizimin në vlerë të shpenzimeve të përgjithshme të këtij institucioni konstatojmë një performancë të mirë në realizimin e tyre. 
Sipas zërave përbërës të shpenzimeve, situata në fund të 8 mujorit të vitit 2021  paraqitet e tillë:

                                                                                Në mijë lekë
	Planifikim, menaxhim administrim
	Plani me ndryshime
	Fakti
	% e realizimit

	Shpenzime korrente
	186,800
	114,358
	61.2

	Shpenzime kapitale
	95,000
	29,586
	31.1

	Totali i DPA-së
	281,800
	143,944
	51.1


Lidhur me këtë institucion evidentohet një performancë shumë e mirë në realizimin e shpenzimeve korrente prej 61.2%, ndërsa për shpenzimet kapitale realizimi rezulton 31.1 % e planit dhe nuk jepet një informacion lidhur me arsyet e mosrealizimit të deritanishëm për disa prej projekteve si dhe mungon një pritshmëri e ecurisë së tyre për muajt e tjerë të mbetur.
2. Krahasimi i të dhënave faktike, të raportit të institucionit me të dhënat e thesarit, për të njëjtën periudhë raportuese.

                                                                                                       Në mijë lekë
	Programet
	Shpenzime korrente
	Shpenzime kapitale
	Totali i shpenzimeve

	
	IB
	Thesari
	Dif.
	IB
	Thesari
	Dif.
	IB
	Thesari
	Dif.

	Planif. Menaxh. administrim
	114,385
	114,358
	27
	29,586
	29,586
	0
	143,971
	143,944
	27

	Totali i DPA
	114,385
	114,358
	27
	29,586
	29,586
	0
	143,971
	143,944
	27


Ashtu siç shikohet edhe nga tabela e mësipërme, të dhënat e paraqitura nga DPA për përgatitjen e raportit të monitorimit të shpenzimeve për 8 mujorin e vitit 2021, nuk përputhen plotësisht me të dhënat e nxjerra nga sistemi i thesarit. Kjo diferencë rezulton në vlerën e raportuar për të ardhurat jashtë limiti që nga SIFQ rezultojnë 1,786 mijë lekë dhe jo 1,813 mijë lekë.
3. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë 8 mujorit të vitit 2021, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:
                                                                                             Në mijë lekë
	Programet
	Buxheti fillestar 2021
	Buxheti me ndryshime
	Diferenca

	Planifikim menaxhim administrim
	281,000
	281,800
	800

	Totali i DPA
	281,000
	281,800
	800


Sikurse shohim ka diferencë ndërmjet buxhetit fillestar dhe buxhetit me ndryshime për 8 mujorin e vitit 2021, për DPA-në. Kjo shifër rakordon me shtesën e vendosur në dispozicion për fondin e veçantë.
4.  Komente:

· Raporti i monitorimit të Drejtorisë së Përgjithshme të Arkivave është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 
· Raporti i monitorimit të DPA është i shoqëruar me të gjithë setin përkatës sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore” por kërkohet që në analizën narrative të jepet informacion lidhur me arsyet e mosrealizimit të deritanishëm për disa prej projekteve si dhe pritshmëria e ecurisë së tyre për muajt e tjerë të mbetur.

· Në raportin e monitorimit të raportuar nga DPA janë përfshirë të ardhurat por kjo vlerë nuk korrespondon me atë që rezulton në SIFQ për periudhën 8 mujore dhe nuk jepet asnjë informacion lidhur me përdorimin e tyre.
· Realizimi faktik për vitin 8 mujorin e vitit 2021 për kapitullin (01) që është raportuar nga DPA, me atë të nxjerrë nga sistemi i thesarit përputhet plotësisht në shpenzimet korrente dhe kapitale.
· Drejtoria e Përgjithshme e Arkivave nuk ka publikuar në faqen e internetit raportin e monitorimit për 4 mujorin e parë të vitit 2021 në linkun : https://arkiva.gov.al/programi-i-transparences/
